Virallinen lehti nro C 060 , 25/02/1998 s. 0064



KIRJALLINEN KYSYMYS E-1899/97 esittäjä(t): Amedeo Amadeo (NI) - komissiolle (4. kesäkuuta 1997) Aihe: Avoimen verkon tarjoaminen Kysymys liittyy asiakirjaan ¨Ehdotus Euroopan parlamentin ja neuvoston direktiiviksi avoimen verkon tarjoamisen (ONP) soveltamisesta puhelintoimintaan ja teleyleispalvelusta kilpailuympäristössä¨ (KOM(96)0419 lopullinen - 96/0226 COD). ((EYVL C 371, 9.12.1996, s. 22. )) Ehdotuksessa direktiiviksi määritetään ulottuvuus teleyleispalvelulle, jonka olisi oltava kaikkien EU:n käyttäjien saatavilla, ja siinä kehotetaan jäsenvaltioita tekemään tarvittavat toimet, jotta palvelu olisi kaikkien käytettävissä kansallisen tilanteen huomioon ottaen. Direktiivillä säädetään myös yhdenmukaisista edellytyksistä julkisiksi vahvistettujen puhelinverkkojen ja yleisön saatavilla olevien puhelinpalveluiden tarjoamiseksi Euroopan unionissa. Kyseinen ehdotus on osa lainsäädännöllistä kehystä tietoliikenteen alalla, joka valmistautuu markkinoiden avaamiseen ja kilpailun vapauttamiseen vuodesta 1998 lähtien. Jos kyseisen direktiiviehdotuksen määrittelyä voidaan pitää hyväksyttävänä yleispalvelun osalta, niin voiko komissio valvoa, että tätä palvelua ei sekoitettaisi vähimmäispalvelun kanssa, sillä se voisi saada Euroopan kansalaiset ajattelemaan, että Eurooppa takaa heille vain vähimmäispalvelut? Komission jäsenen Martin Bangemannin komission puolesta antama vastaus (16. heinäkuuta 1997) Ehdotuksessa Euroopan parlamentin ja neuvoston direktiiviksi avoimen verkon tarjoamisen (ONP) soveltamisesta puhelintoimintaan ja teleyleispalvelusta kilpailuympäristössä ((KOM(97)287 lopullinen. )) (korvaa Euroopan parlamentin ja neuvoston direktiivin 95/62/EY) ((EYVL L 321, 30.12.1995. )) määritellään tarkkaan palvelut, joiden on oltava kaikkien käyttäjien saatavilla osana yleispalvelua. Mainitun direktiivin 2 artiklassa annettu yleispalvelun yleinen määritelmä sisältyi jo ehdotukseen Euroopan parlamentin ja neuvoston direktiiviksi televiestinnän yhteenliittämisestä soveltaen avoimen verkon tarjoamisen (ONP) periaatteita yleispalvelun ja yhteentoimivuuden varmistamiseksi ((EYVL C 313, 24.11.1995. )). Määritelmää ei ole muutettu yhteispäätösmenettelyn aikana. Direktiivissä määritellään yleispalvelun rahoitusmuodot. Yleispalvelua voidaan tarvittaessa rahoittaa vapautuneille telealan markkinoille tulevien uusien yrittäjien maksuilla. Tällainen maksu ei kuitenkaan saa olla muodostaa pelottavan korkeaa kynnystä markkinoille pääsylle tai estää kilpailua. Kokemukset telealan markkinat vapauttaneista maista osoittavat, että jos täydellinen kilpailutilanne on mahdollinen, se takaa korkeatasoiset palvelut kuluttajien kannalta mahdollisimman edullisin hinnoin. Puhelintoimintaa koskevalla direktiiviehdotuksella taatussa palvelun tasossa otetaan huomioon tämä tasapaino, joka vallitsee palvelun rahoitusmahdollisuuksien ja kilpailun laajentamisen tarpeen välillä. Yhdyssanan alkuosa ¨vähimmäis-¨ takaa kaikille kansalaisille pääsyn mainittuihin palveluihin ja mahdollistaa samalla myös kehittyneempien palveluiden olemassaolon. On huomattava, että puhelintoimintaa koskevassa direktiivissä taattu palvelujen taso on korkeampi kuin tietyillä yhteisön alueilla kohtuulliseen hintaan tällä hetkellä tarjottujen palvelujen taso. Näin on erityisesti saatavuuden, laadun, puhelinluettelojen, yleisöpuhelimien sekä vammaisten käyttäjien ja sellaisten käyttäjien osalta, joilla on erityistarpeita. Direktiiviehdotuksessa esiintyvä yleinen ¨vähimmäistaso¨ onkin selvästi korkeampi kuin unionin kansalaisille tällä hetkellä tarjottavien palvelujen vähimmäistaso.